Helsinki 2.9.2023

***Hyvät Voimisteluliiton jäsenseurat,***

*Suomen Voimisteluliitto ry. on yksi Suomen suurimmista lajiliitoista. Voimisteluliiton noin 330 jäsenseuraa liikuttavat viikoittain noin 116 000 jäsentään. Voimisteluliiton tehtävänä on edistää eri-ikäisten voimistelua harrasteesta huipulle ja tarjota elämyksiä jokaiselle. Kuluvan strategiakauden valintamme on laadukas lasten voimistelu.*

Etsimme nyt joukkoomme voimistelun kehittämisestä kiinnostuneita, aktiivisia, innostuneita

**LUOTTAMUSHENKILÖITÄ LAJIEN KEHITTÄMISRYHMIIN (LAR) SEKÄ TANSSIN KEHITTÄMISRYHMÄÄN**

kaudelle 1.1.2024 – 31.12.2026, tanssin kehittämisryhmä 1.1.2024-31.12.2024

Haku koskee Voimisteluliiton lajien kehittämisryhmiä (LAR)

* akrobatiavoimistelussa (akro)
* joukkuevoimistelussa (jv)
* kilpa aerobicissa (ka)
* miesten telinevoimistelussa (mtv)
* naisten telinevoimistelussa (ntv)
* rytmisessä voimistelussa (rv)
* tanssillisessa voimistelussa (tanvo)
* teamGymissä (tg)
* trampoliinivoimistelussa (tra)
* Lisäksi haemme kuutta henkilöä tanssin kehittämisryhmään.

*Voimistelun strategiakausi päättyy vuoden 2024 lopussa. Liiton muut luottamusryhmät jatkavat kauttansa yhdellä ylimääräisellä vuodella. Kiitos luottamushenkilöille tästä. Avaamme syksyn aikana muutamia lisähakuja näihin ryhmiin. Kurinpitovaliokunta päätetään seuraavalle kolmivuotiskaudelle syyskokouksessa 18.11.2023.*

**Tule mukaan vaikuttamaan ja kehittämään suomalaista voimistelua, tanssia ja Voimisteluliittoa.**

Voimisteluliitto on vaikuttaja, kehittäjä ja yhdessä tekijä. Tarjoamme luottamushenkilöillemme näköalapaikan edelläkävijöiden joukossa, mahdollisuuden vaikuttaa ja kehittää suomalaista voimistelua, Voimisteluliittoa ja seuroja. Mahdollistamme kansainvälisiä hetkiä, tukea ja välineitä tehtävässä onnistumiseen, kokemuksen ja oppimisen paikan sekä ystäviä ja elämyksiä.

Luottamushenkilöillemme korvaamme matkakustannukset Voimisteluliiton matkustussäännön mukaisesti ja tarjoamme mahdollisuuden osallistua vuosittain yhteen liiton koulutukseen omakustannushinnalla.

**Pyydämme Voimisteluliiton jäsenseuroja esittämään asiantuntijoita lajien kehittämisryhmiin sekä tanssin kehittämisryhmään.**  Sama henkilö voi hakea useampaan luottamusryhmään, mutta hänet voidaan valita vain yhteen niistä. Kehittämisryhmiin ei voida valita useampaa henkilöä samasta seurasta. Jokaista ehdokasta kohden tehdään oma hakemus. Mikäli samaa ehdokasta ehdotetaan useampaan ryhmään, tulee lomake täyttää uudestaan jokaisen lajin kohdalla.

Ehdotukset kehittämisryhmiin tehdään sähköiselle hakulomakkeelle **29.10.2023 klo 24.00** mennessä.

Hakijoilta toivotaan osaamista kehittämisryhmille ja mandaattipaikoille nimettyihin tehtäviin.

Lajien seurakokoukset valitsevat ehdokkaiden joukosta kehittämisryhmien jäsenet 18.11.2023 pidettävissä seurakokouksissa Voimisteluliiton hallituksen vahvistettavaksi. Ehdokkaita ei voi esittää enää lajien seurakokouksissa.

Hallitus päättää tanssin kehittämisryhmän hakemusten perusteella.

Uusien luottamushenkilöiden yhteinen ”kick off” -päivä on 13.01.2024

Ystävällisin terveisin

Suomen Voimisteluliitto ry:n hallitus

**HAKU LAJIEN KEHITTÄMISRYHMIIN (LAR)**

**Yleistä valinnasta**

* LAR:iin voidaan valita vain yksi henkilö seurasta.
* Seurakokouksessa vaalit käydään alla olevan vastuutehtäväluettelon järjestyksessä.
* Hakijoilta toivotaan mandaattipaikaan liittyvää asiantuntemusta

**Lajien kehittämisryhmät LARit**

* Tekevät keskenään yhteistyötä
* Muodostavat yhdessä lajien kehittämisverkoston
* Sitoutuvat laadukkaan lasten voimistelun eteenpäinviemiseen
* LAR puheenjohtajat muodostavat pj verkoston, joka kokoontuu vähintään kaksi-neljä kertaa vuodessa. Puheenjohtajaverkostolla on vastuu LAR tavoitteiden asettamisesta ja niiden saavuttamisesta (raportoivat hallitukselle) sekä lajien hyvän hallinnon eteenpäinviemisestä, yhteistyöstä, vastuullisuudesta ja parhaiden mallien jaosta.
* Jokaiselle kehittämisryhmälle laaditaan toimintakauden tavoitteet, mittarit ja toimenpidesuunnitelma (voimistelun yhteisen tulevaisuuden linjassa) ja arviointi tehdään kauden lopussa. Lisäksi jokainen laji tekee vuosittain toimintasuunnitelman ja vuosikellon, jonka linjassa toimintaa toteutetaan ja seurataan kunakin vuonna.
* Jokaiseen ryhmään valitaan lastenvoimistelun vastuuhenkilö, joka sitoutuu myös työskentelemään lastenvoimistelun kehittämisverkostossa.

**toiminta:**

* Kokoontuu vähintään 4 kertaa vuodessa, mutta toiminnalta aktiivisemmissa lajeissa noin kuukausittain ​pääsääntöisesti etänä
* Toimiaika on kolme vuotta​
* Hallitus nimeää seurakokouksen esityksestä
* Esittelijänä toimii lajista vastaava toimihenkilö
* Lajikehittämisryhmät ovat velvollisia kutsumaan liiton hallituksessa lajimandaatilla olevan henkilön, mahdollisen lajin kansainvälisessä järjestössä luottamustehtävässä olevan henkilön ja urheilijavaliokunnan lajinsa edustajan kokouksiin toimintaohjesäännön mukaisesti.
* Äänioikeus on hallituksen nimeämillä edustajilla ja lajivastaavalla

**Lajikehittämisryhmän tehtävät**

- kehittää lajia liiton strategian sekä lajin vuosittaisen toimintasuunnitelman mukaisesti

- huolehtii, että vastuullisuus ja lajikulttuurinmuutostyö on huomioitu lajissa ja, että ne toteutuvat kaikessa lajin toiminnassa

- lisää lajin vetovoimaisuutta ja kasvattaa harrastajien ja lisenssin ostavien määrää

- kehittää lajin koulutuksien ja osaamisen kokonaisuutta

- kehittää lajin lastenvoimistelua

- LAR jäsenet toimivat toimihenkilöiden asiantuntijatukena

- valitsee tarpeelliset työryhmät lajin asioiden valmistelemista ja hoitamista varten

- edistää liiton lajien keskinäistä yhteistyötä

- kehittää ja tukee sekä valvoo ja arvioi tuomaritoimintaa ja huolehtii, että Suomessa on riittävästi eri tasojen tuomareita

- osallistaa lajin kaikki seurat mukaan toimintaan ja kutsuu lajin seurat koolle tarpeen mukaan erilaisiin seurakohtaamisiin

**Ryhmän päätösvalta**

- päättää lajin kansallisista kilpailusäännöistä ja liiton yleisiä voimistelukilpailujen järjestämisohjeita täydentävät lajin kilpailujen järjestämisohjeet

- päättää lajin kansallisesta kilpailujärjestelmästä ja määrittää niiden merkityksen

- päättää valintajärjestelmät ja valitsee voimistelijat, joukkueet, delegaatiot muihin kuin aikuisten ja nuorten arvokilpailuihin, joihin on maakiintiöt (esim. Cup-kilpailut, GPkilpailut)

- valitsee maajoukkueen jäsenet VARin hyväksymien kriteerien perusteella

- valitsee VARin hyväksymien kriteerien perusteella voimistelijat, joukkueet ja delegaatiot lajin arvokilpailuihin

*mikäli useammalle lajille on kansainvälisen järjestelmän mukaisesti tarjolla arvokilpailuun yksi yhteinen joukkueenjohtajan paikka, sen valitsee kyseisten lajien lajipäälliköt yhteistyössä.*

- päättää tuomareille asetettavat pätevyysvaatimukset

- päättää tuomaritoiminnan tuomariohjesäännön

- määrittää lajin kilpailujärjestelmässä olevien kilpailuiden tuomareiden valinnasta päättävät tahot

- valitsee tuomarit kansainvälisiin kilpailuihin, joihin on maakiintiöt sekä arvokilpailuihin. Näiden kilpailuiden osalta tuomarivalinnat voidaan lajipäällikön/lajivastaavan päätöksellä siirtää tarvittaessa VARin käsiteltäväksi

- päättää ulkomaan kansalaisten kilpailu- ja edustusoikeudet kansallisissa kilpailuissa

- huippu-urheilua koskevat päätösasiat on konsultoitava tai vähintäänkin vietävä huippu-urheilusta vastaavan toimihenkilön tietoon ennen päätöksentekoa

- LARilla ei ole päätäntävaltaa lajin budjetista, talouteen vaikuttavissa päätöksissä on huomioitava liiton yhteiset linjaukset

- valitsee lajin vuoden parhaan voimistelijan/voimistelijat/joukkueen lajeissa, joissa käydään kansainvälisiä arvokilpailuita

**Ryhmän päätösesitykset**

- esittää VARille aikuisten ja nuorten maajoukkueiden valintajärjestelmät ja kriteerit

- esittää VARille arvokilpailuvalintajärjestelmät (kansainvälisiä arvokilpailuja ovat olympia-, MM- ja EM-kilpailut sekä muut Olympiakomitean koordinoimat monilajikilpailut)

- esittää tarvittaessa VARille lajin tuomaritoiminnan valvonnan ja arvioinnin määräykset

- esittää halutessaan vuoden parasta valmentajaa VARille päätettäväksi

**Lajien kehittämisryhmät (LAR) luottamushenkilöitä haetaan seuraaviin vastuutehtäviin**

(Huom! Esimerkit tehtävistä ovat osittain toimintaohjesäännöstä tulevia ja osittain suuntaa antavia ja tarkentuvat LARin tarpeiden mukaan ryhmän järjestäytyessä liiton strategian ja lajin toimintasuunnitelman mukaisesti.)

* **puheenjohtaja** (vastuulla vastuullisuus)
	+ huolehtii yhdessä esittelijän kanssa kokouksien koollekutsumisesta ja esityslistan valmistelusta.
	+ toimii kokouksien puheenjohtajana ja vastaa kokouksien vetämisestä esityslistan mukaisesti.
	+ huolehtii esittelijän kanssa, että laji toteuttaa liiton strategiaa ja lajin toimintasuunnitelmaa
	+ huolehtii yhdessä esittelijän kanssa kokouksien ja päätöksien dokumentoinnista ja tiedottamisesta. Kokouksille voidaan sopia kiertävä tai vakituinen muistion kirjoittaja ja kokouksien LAR tiedottaa-tiedotteet tekijä, joka julkaistaan lajin verkkosivuilla.
	+ huolehtii, että vastuullisuus, lasten voimistelun linjaukset ja lajikulttuurinmuutostyö on huomioitu lajissa ja, että ne toteutuvat kaikessa lajin toiminnassa.
	+ huolehtii, että LAR toteuttaa toimintaohjesäännön mukaisia tehtäviä, tekee päätösesitykset sekä päättää päätösvallan mukaiset asiat.
	+ toimii asiantuntijana toimihenkilöille lajista.
	+ osallistuu LAR puheenjohtajaryhmän kokouksiin LARin edustajana.
* **kilpailutoiminta**
	+ huolehtii, että LAR märittää lajin kansallisen kilpailujärjestelmän ja -säännöt ja kilpailuiden merkityksen
	+ huolehtii, että laji toteuttaa kilpailutoiminnassa Voimisteluliiton lasten voimistelun linjauksia
	+ huolehtii, että laji on linjassa liiton muiden lajien kanssa ja se noudattaa yleisiä kilpailuiden järjestämissääntöjä
	+ huolehtii, että lajilla on voimassa olevat lajikohtaiset kilpailuiden järjestämisohjeet.
	+ toimii asiantuntijana toimihenkilöille lajin kilpailutoimintaan liittyvissä asioissa.
	+ huolehtii, että kilpailutoimintaan perustetaan tarvittaessa työryhmä valmistelemaan tarvittavia esityksiä LARille ja toimii linkkinä työryhmän ja LARin välillä.
* **tuomaritoiminta**
	+ huolehtii, että lajin tuomaritoiminnan eettisyys ja vastuullisuus toteutuvat ja on huomioitu kaikessa lajin tuomaritoiminnassa.
	+ huolehtii, että LAR kehittää ja tukee sekä valvoo ja arvioi tuomaritoimintaa ja huolehtii, että Suomessa on riittävästi eri tasojen tuomareita
	+ huolehtii, että LAR päättää tuomareille asetettavat pätevyysvaatimukset.
	+ huolehtii, että LAR päättää ja pitää ajan tasalla lajin tuomariohjesäännön.
	+ huolehtii, että lajin kilpailujärjestelmässä olevien kilpailuiden tuomareiden valinnasta päättävät tahot on kirjattu lajin tuomariohjesäännössä.
	+ huolehtii yhdessä esittelijän kanssa esitykset LARille päätettäväksi lajin kansainvälisten kilpailuiden tuomareista, joihin on maakiintiöt sekä arvokilpailuihin, joihin ei kutsuta tuomareita.
	+ toimii asiantuntijana toimihenkilöille lajin tuomaritoimintaan liittyvissä asioissa.
	+ huolehtii, että tuomaritoimintaan perustetaan tarvittaessa työryhmä valmistelemaan tarvittavia esityksiä LARille esim. sääntömuutoksia ja -päivityksiä ja toimii linkkinä työryhmän ja LARin välillä.
* **osaamisen kehittäminen**
	+ huolehtii, että LAR kehittää lajin koulutuksien ja osaamisen kokonaisuutta.
	+ huolehtii yhdessä tuomaritoiminnan asiantuntijan ja esittelijän kanssa lajin tuomarikoulutuksen kehittämisestä ja tuomareiden osaamisen kehittämisen kokonaisuudesta.
	+ huolehtii, että lajin osaamisen kehittämisen kokonaisuus tukee Voimisteluliiton lasten voimistelun linjauksia.
	+ toimii asiantuntijana toimihenkilöille lajin osaamisen kehittämiseen liittyvissä asioissa.
	+ huolehtii, että osaamisen kehittämiseen perustetaan tarvittaessa työryhmä valmistelemaan tarvittavia esityksiä LARille.
	+ huolehtii, että uusilla seuroilla on osaamista aloittaa lajitoiminta
* **lasten voimistelu**
	+ huolehtii, että LAR toiminnassa ja päätöksissä huomioidaan laadukas lastenvoimistelu ja Voimisteluliiton lasten voimistelun linjaukset.
	+ toimii asiantuntijana toimihenkilöille lajin lasten voimisteluun liittyvissä asioissa.
	+ osallistuu lasten voimistelun kehittämisryhmän kokouksiin LARin edustajana.
	+ vastaa, että lajin lastentoiminta on vetovoimaista ja laadukasta
* **valmennusjärjestelmien kehittäminen**
(tra, ka, akro ja tanvo\*) \*ei VARille valmisteltavia esityksiä tai hu-asioita.
	+ huolehtii, että LARin valmistelutyössä kuullaan lajin valmentajia VARille valmisteltavien esityksien osalta.
	+ huolehtii, että LARin valmistelutyössä valintajärjestelmistä ja voimistelijoiden, joukkueiden, delegaatioiden valinnoista muihin kuin aikuisten ja nuorten arvokilpailuihin, joihin on maakiintiöt kuullaan lajin valmentajia.
	+ toimii aktiivisesti yhteistyössä esittelijän kanssa lajin valmennusjärjestelmän kehittämisessä.
	+ LAR määrittelee valmennusjärjestelmän kehittämisen osalta tarvittavia tehtäviä ko. mandaatille huomioiden lajin tarpeet ja valmennusjärjestelmän tilanne.
	+ kehittää ja arvioi lajin huippuvoimistelua ja valmennusjärjestelmää kehittymään liiton huippu-urheilustrategian mukaisesti
	+ toimii asiantuntijana toimihenkilöille lajin valmennusjärjestelmän kehittämiseen liittyvissä asioissa.
	+ huolehtii, että valmennusjärjestelmän kehittämiseen perustetaan tarvittaessa työryhmä valmistelemaan tarvittavia esityksiä LARille.
* **LAR jäsen, lisäpaikka**
	+ voidaan valita lajeissa, joissa kaikki yllä olevat paikat täyttyvät ja hakijoita tulee kaikille paikoille sekä lisäpaikalle huomioiden, että vain yksi henkilö seurasta voidaan valita.
	+ LAR määrittelee mandaatin lisäpaikalle lajin tarpeen mukaan esim. lajikulttuurin muutos, leiritysjärjestelmän kehitys tmv. sekä tehtävät hänelle.

***valmennuksen vastuuhenkilö nimetään erikseen valmennusjärjestelmään kuuluvista vastuuhenkilöistä (jv, mtv, ntv, rv ja tg)***

* + *Henkilö, joka on mukana liittojohtoisessa valmennusjärjestelmässä palkattuna/palkkatuettuna valmentajana, hallitus nimeää huippu-urheilusta vastaavan toimihenkilön esityksestä, ei haettava paikka*
	+ *huolehtii, että lajin valmennuksen johtoryhmä toimii toimintaohjesäännön mukaisesti.*
	+ *toimii aktiivisesti yhteistyössä esittelijän kanssa lajin valmennusjärjestelmän kehittämisessä.*
	+ *toimii asiantuntijana toimihenkilöille lajin valmennusjärjestelmän kehittämiseen liittyvissä asioissa.*
	+ *osallistuu lajin valmennuksen johtoryhmän kokouksiin ja varmistaa tiedon kulun johtoryhmän ja LARin välillä.*

***Lajin valmennuksen johtoryhmä:***

* *Ryhmän kokoonpano: valmennuksen vastuuhenkilö ja lajista riippuen vähintään kaksi henkilöä*
*Ryhmän kokoontuminen: tarvittaessa*
*Toimiaika: 3 vuotta*
*Ryhmän nimittäjä: hallitus*
* *Ryhmän tehtävät:*
*- toimii seuraavissa lajeissa: JV, MTV, NTV, RV ja TG*
*- kehittää ja arvioi lajin huippuvoimistelua ja valmennusjärjestelmää liiton huippu-urheilustrategian mukaisesti - valmistelee LARin käsittelyyn huippu-urheilua koskevia asioita*
*- valmennuksen vastuuhenkilön tehtävänä on tuoda lajin valmennuksen johtoryhmän asiat LARille tiedoksi - johtoryhmään kuuluvat liiton nimeämä päävalmentaja tai vastuuvalmentaja, muut huippu-urheilujärjestelmään nimetyt valmentajat ja liiton lajipäällikkö/lajivastaava sekä mahdollisesti muita avain toimijoita.*
* *Puheenjohtajana toimii valmennuksen vastuuhenkilö. Ryhmän kokoonpanon päättää hallitus huippu-urheiluvastaavan esityksestä kauden alussa, mahdollisista henkilöstömuutoksista päättää operatiivinen huippu-urheilutiimi.*

**HAKU TANSSIN KEHITTÄMISRYHMÄÄN**

**Tanssin kehittämisryhmä**

* Valitaan kuusi (6) jäsentä, jotka ovat eri seuroista
* Kokoontuu vähintään 4 kertaa vuodessa ​pääsääntöisesti etänä
* Toimiaika on yksi vuosi​
* Hallitus nimeää hakemusten perusteella
* Esittelijänä toimii tanssista vastaava toimihenkilö

**Tanssin kehittämisryhmän tehtävät:**

- kehittää seuroissa tapahtuvaa tanssia liiton strategian sekä lasten voimistelun linjausten mukaisesti

- huolehtii, että vastuullisuus ja valmennuskulttuurinmuutostyö on huomioitu tanssissa ja, että ne toteutuvat kaikessa toiminnassa

- lisää tanssin vetovoimaisuutta ja kasvattaa harrastajien ja lisenssin ostavien määrää

- kehittää tanssin koulutuksien ja osaamisen kokonaisuutta

- kehittää erityisesti voimistelukouluun kuuluvaa alle 12-v tanssia

- jäsenet toimivat toimihenkilöiden asiantuntijatukena, suorana kontaktina seurojen tanssitoimijoiden kanssa

-seuraa tanssin ajankohtaisia suuntauksia taiteen ja pedagogiikan kannalta myös seuratoiminnan ulkopuolelta sekä toimii yhteistyössä sidosryhmien ja muiden tahojen kanssa yhdessä tanssista vastaavan henkilön kanssa

- kehittää ja tukee sekä valvoo ja arvioi tuomaritoimintaa ja huolehtii, että Suomessa on riittävästi eri tasojen tuomareita

- osallistaa tanssin kaikki seurat mukaan toimintaan ja kutsuu tanssin seurat koolle tarpeen mukaan erilaisiin seurakohtaamisiin

-kehittää tanssin kilpailuita ja tapahtumia vetovoimaisiksi

**Ryhmän päätösvalta:**

- päättää tanssin kansallisista kilpailusäännöistä liiton linjausten mukaisesti

- päättää tuomareille asetettavat pätevyysvaatimukset

- päättää tuomaritoiminnan tuomariohjesäännön

- määrittää tanssin kilpailujärjestelmässä olevien kilpailuiden tuomareiden valinnasta päättävät tahot

- ryhmällä ei ole päätäntävaltaa tanssin budjetista, talouteen vaikuttavissa päätöksissä on huomioitava liiton yhteiset linjaukset

**MUUT JATKAVAT (VUODEN 2024 LOPPUUN ASTI)**

**Lasten voimistelun kehittämisryhmä**

**Kiltatyön asiantuntijaryhmä**

**Tähtiseura kehittäjäverkosto**

**Alueellinen vaikuttajaverkosto**

**Urheilijavaliokunta 2021-2025**

**Harrastevoimistelu verkosto HAR**

Harrastevoimistelun verkosto on kaikille harrastevoimistelun parissa toimiville ohjaajille, valmentajille, toiminnanjohtajille ja muille seurojen harrasteryhmiä liikuttaville ja toimintaa kehittäville henkilöille avoin verkosto. Harrastevoimistelun verkosto kokoontuu vuosittain verkostotapaamisissa.

**SYYSKOKOUKSELLE PÄÄTETTÄVÄKSI**

KURINPITOVALIOKUNTA 3 V

HALLITUKSELLE PÄÄTETTÄVÄKSI

Joulukuun kokoukseen

VAR

**Huippuvoimistelun valmennuksen asiantuntijaryhmä VAR**

Lisäksi hallitus nimeää Huippuvoimistelun valmennuksen asiantuntijaryhmän, joka koostuu 4–7 ulkopuolisesta huippu-urheiluasiantuntijasta. Tämä ryhmä kutsutaan, eikä siihen ole hakua.

Ryhmän tehtävät:

ohjaa, edistää ja seuraa Voimisteluliiton huippu-urheilujärjestelmän kehittämistä

* Kehittää ja rakentaa voimistelun yhteistä linjaa kutsuen lajipäälliköt, pääakatemioiden, valmennuskeskusten ja huippuvoimisteluseurojen vastuuhenkilöt vähintään kerran vuodessa yhteiseen tilaisuuteen

Hallitus päättää huippuvoimistelutiimin esityksestä.